देशभक्ति गीत
देशभक्ति गीत ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है। कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती) इत्यादि प्रचलित हैं।
मेरा क़ज़ाख़स्तान
मेरा कज़ाख़िस्तान (कज़ाख़: "Менің Қазақстаным") कज़ाख़िस्तान का वर्तमान राष्टृगान है। इसे ७ जनवरी, २००६ को सन्सद द्वारा स्वीकृत किया गया था। इस देशभक्ति के गीत को सोवियत काल के दौरान लिखा गया था। इस गान के संगीतकार शाम्शी काल्दयाकोव हैं और बोल जुमेकिन नाजिमेदिनोव ने लिखे थे।